turjo4nis/wikipedia-bn-dump-20250701 huggingface dataset:
ইতালিতে ধর্মহীনতা

ইতালিতে ধর্মহীন অর্থাৎ কোন ধর্মের সঙ্গেই যুক্ত নয় এমন ব্যক্তির সংখ্যা মোট জনসংখ্যার ১১.৫-১৩%। গ্লোবাল রিলিজিয়াস ফিউচার্স প্রকল্প ভবিষ্যদ্বাণী করেছে যে ২০৫০ সালের মধ্যে এই সংখ্যা ১৬.৩% এ উন্নীত হবে, যদিও ধর্মহীন জনসংখ্যার উর্বরতার হার ধর্মীয় জনসংখ্যার তুলনায় কিছুটা কম। ধর্মহীনতাকে তুলনামূলক অধিক সরলভাবে সংজ্ঞায়িত করে ধার্মিকতা এবং নাস্তিকতার উইন/জিআইএ গ্লোবাল ইনডেক্স বলছে যে ২০১২ সালে ইতালির জনসংখ্যার ২৩% ধর্মহীন বলে নিজেদের দাবি করেছিল, যা ২০১৭ সালের মধ্যে ২৬% বৃদ্ধি পেয়েছে।

ইতালিতে নাস্তিকতার প্রাচীনতম রেকর্ড করা বিবরণগুলি ১৫৫০ এর দশকের।

তথ্যসূত্র 

 
দেশ অনুযায়ী ধর্মহীনতা
ইতালিতে ধর্মবিশ্বাস
ইতালিতে ধর্ম
২০২১–২২ ইংল্যান্ড ক্রিকেট দলের ওয়েস্ট ইন্ডিজ সফর

ইংল্যান্ড পুরুষ ক্রিকেট দল ২০২২ সালের জানুয়ারি ও মার্চ মাসে পাঁচটি টোয়েন্টি২০ আন্তর্জাতিক (টি২০আই) ও তিনটি টেস্ট ম্যাচ খেলার জন্য ওয়েস্ট ইন্ডিজ সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২১ সালের অক্টোবর মাসে সফরের সূচি নিশ্চিত করা হয়। ২০২২ সালের জানুয়ারি মাসে টি২০আই ম্যাচগুলো এবং ২০২২ সালের মার্চ মাসে টেস্ট ম্যাচগুলো রাখা হয়।

টি২০আই সিরিজে ওয়েস্ট ইন্ডিজ ৩–২ ব্যবধানে জয়লাভ করে। টেস্ট সিরিজে ওয়েস্ট ইন্ডিজ ১–০ ব্যবধানে জয়ী হয়।

দলীয় সদস্য

ওয়েস্ট ইন্ডিজের টি২০আই দলে আলজারি জোসেফ, জেডেন সিলস ও ডেভন থমাসকে রিজার্ভ খেলোয়াড় হিসেবে রাখা হয়। হোবার্টে অনুষ্ঠিত পঞ্চম অ্যাশেজ টেস্টের জন্য স্যাম বিলিংস ডাক পাওয়ায় তাঁর স্থানে হ্যারি ব্রুককে ইংল্যান্ডের টি২০আই দলে যোগ করা হয়।

প্রস্তুতিমূলক ম্যাচ

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

টেস্ট সিরিজ

১ম টেস্ট

২য় টেস্ট

৩য় টেস্ট

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২-এ ইংরেজ ক্রিকেট
২০২২-এ ওয়েস্ট ইন্ডিয়ান ক্রিকেট
২০২১–২২-এ আন্তর্জাতিক ক্রিকেট প্রতিযোগিতা
ইংল্যান্ড ক্রিকেট দলের ওয়েস্ট ইন্ডিজ সফর
দিয়েগো কার্লোস সান্তোস সিলভা

দিয়েগো কার্লোস সান্তোস সিলভা (; জন্ম: ১৫ মার্চ ১৯৯৩; দিয়েগো কার্লোস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং ব্রাজিল অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০০৯ সালে, ব্রাজিলীয় ফুটবল ক্লাব আমেরিকা সাও পাওলোর যুব পর্যায়ের হয়ে খেলার মাধ্যমে টেমপ্লেটখেসংক্ষেপ ফুটবল জগতে প্রবেশ করেছেন এবং পরবর্তীকালে দেস্পোর্তিভো ব্রাজিলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২ সালে, ব্রাজিলীয় ক্লাব দেস্পোর্তিভো ব্রাজিলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করলেও একটিও ম্যাচেও অংশগ্রহণ করেননি। মাঝে ২০১৩ সালে সাও পাওলো, ২০১৪ সালে পাউলিস্তা এবং মাদুরেইরার হয়ে ধারে খেলেছেন। ২০১৪ সালে তিনি পর্তুগিজ ক্লাব এস্তোরিলে যোগদান করেছেন, মাঝে তিনি ১ মৌসুমের জন্য পোর্তু বি-এর হয়ে ধারে খেলেছেন। এস্তোরিলে ২ মৌসুম অতিবাহিত করার পর প্রায় ২ মিলিয়ন ইউরোর বিনিময়ে ফরাসি ক্লাব নাঁতের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১০৮ ম্যাচে ৪টি গোল করেছেন। ২০১৯–২০ মৌসুমে, তিনি প্রায় ১৫ মিলিয়ন ইউরোর বিনিময়ে নাঁত হতে স্পেনীয় ক্লাব সেভিয়ায় যোগদান করেছেন।

দলগতভাবে, কার্লোস এপর্যন্ত ১টি শিরোপা জয়লাভ করেছেন, যা তিনি সেভিয়ার হয়ে জয়লাভ করেছেন।

প্রারম্ভিক জীবন
দিয়েগো কার্লোস সান্তোস সিলভা ১৯৯৩ সালের ১৫ই মার্চ তারিখে ব্রাজিলের বারা বোনিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কার্লোস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ব্রাজিল অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

১৯৯৩-এ জন্ম
জীবিত ব্যক্তি
ফুটবল ক্লাব নাঁতের খেলোয়াড়
ব্রাজিলীয় ফুটবলার
সেভিয়া ফুটবল ক্লাবের খেলোয়াড়
গ্রুপো দেস্পোর্তিভো এস্পোরিল প্রাইয়ার খেলোয়াড়
সাও পাওলো ফুটবল ক্লাবের খেলোয়াড়
লা লিগার খেলোয়াড়
ফুটবল রক্ষণভাগের খেলোয়াড়
প্রিমেইরা লিগার খেলোয়াড়
লিগ ১-এর খেলোয়াড়
ফ্রান্সে প্রবাসী ফুটবলার
ব্রাজিলীয় প্রবাসী ফুটবলার
পর্তুগালে প্রবাসী ফুটবলার
ফুটবল ক্লাব পোর্তু বি-এর খেলোয়াড়
স্পেনে প্রবাসী ফুটবলার
লিগা পর্তুগাল ২-এর খেলোয়াড়
ব্রাজিলের অলিম্পিক ফুটবলার
উয়েফা ইউরোপা লিগ বিজয়ী খেলোয়াড়
২০২০ গ্রীষ্মকালীন অলিম্পিকের ফুটবলার
অ্যাস্টন ভিলা ফুটবল ক্লাবের খেলোয়াড়
প্রিমিয়ার লিগের খেলোয়াড়
পর্তুগালে ব্রাজিলীয় প্রবাসী ক্রীড়াবিদ
ফ্রান্সে ব্রাজিলীয় প্রবাসী ক্রীড়াবিদ
স্পেনে ব্রাজিলীয় প্রবাসী ক্রীড়াবিদ
ইংল্যান্ডে ব্রাজিলীয় প্রবাসী ক্রীড়াবিদ
ফুটবলে অলিম্পিক পদক বিজয়ী
ব্রাজিলের হয়ে অলিম্পিক স্বর্ণ পদক বিজয়ী
২০২০ গ্রীষ্মকালীন অলিম্পিকের পদক বিজয়ী
ব্রাজিলীয় পুরুষ ফুটবলার
ফুটবল সেন্ট্রাল ডিফেন্ডার
ফেনারবাহচে ফুটবল ক্লাবের খেলোয়াড়
এনজিসি ৭

এনজিসি ৭ হল ভাস্কর নক্ষত্রমণ্ডলে অবস্থিত একটি বার আকৃতির সর্পিল ছায়াপথ। এটি ইংরেজ জ্যোতির্বিদ জন হার্শেল ১৮৩৪ সালে আবিষ্কার করেছিলেন, যিনি তাঁর সময়ে ১৮.৭ ইঞ্চির প্রতিফলক দূরবীক্ষণ যন্ত্র ব্যবহার করেছিলেন। জ্যোতির্বিজ্ঞানী স্টিভ গটলিব এই ছায়াপথকে দুর্বল, তথাপি বৃহৎ এবং আকাশ গঙ্গার প্রেক্ষিতে প্রান্তিক হিসেবে বর্ণনা করেছেন; এবং সরাসরি এটি না দেখেও শুধু সীমান্তিক (পেরিফেরিয়াল) দৃষ্টির মাধ্যমে কীভাবে সুস্পষ্টভাবে একে পর্যবেক্ষণ করা যেতে পারে তিনি সেটাও উল্লেখ করেছেন।

তথ্যসূত্র 

এনজিসি বস্তু
এনজিসি ৮

এনজিসি ৮ হল পেগাগাস তারামণ্ডলের কে৬আই ও জি৪ বর্ণালী ধাচের এবং পরস্পরের সাথে সম্পূর্ণ সম্পর্কহীন দুটি তারা নিয়ে গঠিত একটি ক্ষুদ্র তারকাগুচ্ছ যা সেপ্টেম্বর ১৮৬৫ সালে রাশিয়ান জ্যোতির্বিদ অটো উইলহেলম ভন স্ট্রুভ আবিষ্কার করেছিলেন। এটি এনজিসি ৯ থেকে প্রায় ২.৭ চাপ-মিনিট দূরত্বে অবস্থিত।

তারা দুটি একে অপরের সাথে একেবারেই সম্পর্ক বিহীন। সাদাটে ম্লান তারাটি (2MASS J00084563+2350186)  আলোক বর্ষ দূরত্বে অবস্থিত। এবং হলুদাভ উজ্জ্বল তারাটি (2MASS J00084521+2350184) ২,১৫,০০০ আলোক বর্ষ দূরত্বে অবস্থিত। দুটি তারাই আকাশ গঙ্গা ছায়াপথের চাকতির বাইরে অবস্থান করছে। সবচেয়ে কাছেরটি ১০০০ আলোক বর্ষ পুরু চাকতির  আলোক বর্ষ দক্ষিণে এবং দূরের তারাটিও চাকতি দক্ষিণ প্রান্ত থেকে শুধু ১৩০,০০০ আলোকবর্ষ দূরেই নয় এটি গ্যালাকটিক কোর (ছায়াপথের কেন্দ্র) থেকে কমপক্ষে রয়েছে থেকে ২,২০,০০০ আলোক-বর্ষ বাইরেও অবস্থিত।

তথ্যসূত্র 

যুগল তারা
পক্ষীরাজ মণ্ডল
এনজিসি বস্তু
পিজিসি বস্তু
১৮৬৫-এ আবিষ্কৃত জ্যোতির্বৈজ্ঞানিক বস্তু
ছায়াপথ বহির্ভূত তারা
চট্টগ্রাম নেছারিয়া কামিল মাদরাসা

চট্টগ্রাম নেছারিয়া কামিল মাদরাসা বাংলাদেশের চট্টগ্রাম জেলার চট্টগ্রাম সিটি কর্পোরেশনের অভ্যন্তরে অবস্থিত একটি ঐতিহাসিক একটি আলিয়া মাদ্রাসা। ১৯৭৮ সালে প্রতিষ্ঠিত এই মাদ্রাসাটি উচ্চ শিক্ষার জন্য ইসলামি আরবি বিশ্ববিদ্যালয় অধিভুক্ত। এ প্রতিষ্ঠানের প্রতিষ্ঠাতা হলেন অধ্যক্ষ মুফতি মোজাফফর আহমদ (রহ.)। তিনি এ প্রতিষ্ঠানের প্রতিষ্ঠাতা অধ্যক্ষ ছিলেন। তাঁর ইন্তেকালের পর অধ্যক্ষ আল্লামা মুহাম্মদ সাখাওয়াত হোসাইন (রহ.) এবং আল্লামা জয়নুল আবেদীন জুবাইর অধ্যক্ষের দায়িত্ব পালন করেন। বর্তমানে এই আলিয়া মাদ্রাসার অধ্যক্ষ মাওলানা মোহাম্মদ রফিক উদ্দিন সিদ্দিকী।

ইতিহাস 
১৯৭৮ সালে চট্টগ্রাম জেলার ইসলামী শিক্ষার প্রসার ঘটানোর উদ্দেশ্যে এই মাদ্রাসা প্রতিষ্ঠা করা হয়। উপমহাদেশের সুফি সাধক সৈয়দ নেছার উদ্দীনের নামে মুফতি ও প্রতিষ্ঠাতা অধ্যক্ষ মুজাফফর আহমদের উদ্যোগে ১৯৭৮ সালে মাদ্রাসাটি প্রতিষ্ঠা লাভ করে।

বর্তমানে এটি একটি কামিল মাদ্রাসা ও চট্টগ্রাম জেলার ইসলামি শিক্ষার বিস্তারে গুরুত্বপূর্ণ ভূমিকা পালন করছে। ২০১৪ সালের দিকে এই মাদ্রাসাকে বাংলাদেশী জঙ্গিবাদের বিরুদ্ধে সক্রিয় ছিলো। এই মাদ্রাসাটি ফাজিল ও কামিল শ্রেণীর ডিগ্রি প্রদানের জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো, এরপর থেকে ইসলামি আরবি বিশ্ববিদ্যালয়ের অন্তর্ভুক্ত রয়েছে।

অবস্থান 
চট্টগ্রাম নেছারিয়া কামিল মাদরাসা চট্টগ্রাম জেলার সিটি কর্পোরেশনের অভ্যন্তরে আওতাধীন পাহাড়তলী থানার ফিরোজশাহ নামক স্থানে অবস্থিত। মাদ্রাসাটি চট্টগ্রামের আমানতউল্লাহ রোডের পাশেই ফিরোজ শাহ কলোনিতে অবস্থিত।

শিক্ষা কার্যক্রম 
এই মাদ্রাসায় ইবতেদায়ী থেকে কামিল পর্যন্ত পাঠদান করা হয়। দাখিল ও আলিম শ্রেণীতে বিজ্ঞান, মানবিক শাখা রয়েছে। এছাড়াও ফাজিল ও কামিল শ্রেণীতে তাফসীর বিভাগ, আল হাদিস বিভাগ, ও আল ফিকহ বিভাগ নিয়ে উচ্চতর পড়াশোনার সুযোগ রয়েছে।

তথ্যসূত্র 

চট্টগ্রাম জেলার আলিয়া মাদ্রাসা
চট্টগ্রাম জেলার শিক্ষাপ্রতিষ্ঠান
১৯৭৮-এ বাংলাদেশে প্রতিষ্ঠিত
১৯৭৮-এ প্রতিষ্ঠিত শিক্ষাপ্রতিষ্ঠান
বাংলাদেশের কামিল মাদ্রাসা
নেছারিয়া আলিয়া মাদ্রাসা
তুম্বাড

তুম্বাড রাহী অনিল বার্বে পরিচালিত ২০১৮ সালের হিন্দি ভাষার ভীতিপ্রদ চলচ্চিত্র। আনন্দ গান্ধী এর সৃজনশীল পরিচালক এবং আদেশ প্রসাদ এর সহ-পরিচালকের দায়িত্ব পালন করেছেন। মিতেশ শাহ, প্রসাদ, বার্বে ও গান্ধীর রচিত চলচ্চিত্রটি প্রযোজনা করেছেন সোহুম শাহ, আনন্দ এল. রাই, মুকেশ শাহ ও অমিতা শাহ। সোহুম শাহ এতে শ্রেষ্ঠাংশে অভিনয় করেন, যেখানে তাকে ২০শ শতাব্দীর ব্রিটিশ ভারতের মহারাষ্ট্রের তুম্বাড গ্রামে গুপ্ত সম্পত্তির তালাশ করতে দেখা যায়।

বার্বে ১৯৯৩ সালে তার এক বন্ধুর নিকট থেকে শুনা মারাঠি লেখক নারায়ণ ধারপের একটি গল্পের উপর ভিত্তি করে এই চলচ্চিত্রের কাহিনি লেখা শুরু করেন। তিনি ১৯৯৭ সালে ১৮ বছর বয়সে এর প্রথম পাণ্ডুলিপি লেখা শেষ করেন। ২০০৯ থেকে ২০১০ সালে তিনি এই চলচ্চিত্রের ৭০০ পৃষ্ঠার গল্পের বোর্ড তৈরি করেন। সাতটি প্রযোজনা সংস্থা চলচ্চিত্রটি নির্মাণে হাত দেয় এবং ফিরে যায়। তাছাড়া তিনবার চলচ্চিত্রটির কাজও শুরু হয়েছিল। ২০১২ সালে প্রথম চলচ্চিত্রটির চিত্রধারণ করা হয়, কিন্তু বার্বে ও শাহ তাতে সন্তুষ্ট ছিলেন না। চলচ্চিত্র পুনর্লিখিত হয় এবং পুনরায় চিত্রধারণ করা হয়, যা ২০১৫ সালের মে মাসে সমাপ্ত হয়। পঙ্কজ কুমার চিত্রগ্রাহক এবং সংযুক্ত কাজা সম্পাদকের দায়িত্ব পালন করেন। জেসপার কিড মূল সুর রচনা করেন এবং অজয়-অতুল একটি গানের সুর করেন।

৭৫তম ভেনিস আন্তর্জাতিক চলচ্চিত্র উৎসবের সমালোচকদের সপ্তাহ শাখায় তুম্বাড চলচ্চিত্রটি প্রথম ভারতীয় চলচ্চিত্র হিসেবে প্রদর্শিত হয়। এছাড়া এটি ২০১৮ ফ্যান্ট্যাস্টিক ফেস্ট, সিটগেস চলচ্চিত্র উৎসব, স্ক্রিম ফেস্ট হরর চলচ্চিত্র উৎসব, এল গৌনা চলচ্চিত্র উৎসব, ২৩তম কেরালা আন্তর্জাতিক চলচ্চিত্র উৎসব, মরবিডো চলচ্চিত্র উৎসব, ব্রুকলিন হরর চলচ্চিত্র উৎসব ও নিত্তে আন্তর্জাতিক চলচ্চিত্র উৎসবে প্রদর্শিত হয়। ২০১৮ সালের ১২ই অক্টোবর ভারতে মুক্তির পর সমালোচকগণ এর ভিজ্যুয়াল নিয়ে ইতিবাচক মন্তব্য করেন। ₹৫ কোটি নির্মাণব্যয়ে নির্মিত চলচ্চিত্রটি বক্স অফিসে ₹১৩.৬ কোটি আয় করে। তুম্বাড ৬৪তম ফিল্মফেয়ার পুরস্কারে আটটি বিভাগে মনোনয়ন লাভ করে, এবং শ্রেষ্ঠ চিত্রগ্রহণ, শ্রেষ্ঠ শিল্প নির্দেশনা ও শ্রেষ্ঠ শব্দ পরিকল্পনা বিভাগে তিনটি পুরস্কার লাভ করে।

অভিনয়শিল্পীদল
 সোহুম শাহ - বিনায়ক রাও
 জ্যোতি মালশে - বিনায়কের মা
 ধুন্ডিরাজ প্রভাকর জোগলকর - কিশোর বিনায়ক
 রুদ্র সোনি - সদাশিব
 মাধব হরি জোশি - সরকার
 পুষ্পক কৌশিক - দাদীমা
 অনিতা দাতে-কেলকর - বৈদেবী, বিনায়কের স্ত্রী
 দীপক দামলে - রাঘব
 ক্যামেরন অ্যান্ডারসন - সার্জেন্ট কুপার
 রঞ্জিনী চক্রবর্তী - বিনায়কের উপপত্নী
 মোহাম্মদ সামাদ - পাণ্ডুরং

তথ্যসূত্র

বহিঃসংযোগ
 
 

২০১৮-এর চলচ্চিত্র
২০১০-এর দশকের হিন্দি ভাষার চলচ্চিত্র
২০১০-এর দশকের ঐতিহাসিক ভীতিপ্রদ চলচ্চিত্র
ভারতীয় চলচ্চিত্র
ভারতীয় ঐতিহাসিক ভীতিপ্রদ চলচ্চিত্র
ব্রিটিশ রাজের পটভূমিতে চলচ্চিত্র
মহারাষ্ট্রের পটভূমিতে চলচ্চিত্র
মহারাষ্ট্রে ধারণকৃত চলচ্চিত্র
দেশের বাড়ির পটভূমিতে চলচ্চিত্র
মহাবালেশ্বরে ধারণকৃত চলচ্চিত্র
২০১৮-এর লোমহর্ষক চলচ্চিত্র
শেখ তৈয়বুর রহমান

শেখ তৈয়েবুর রহমান (২১ অক্টোবর ১৯৩৬ — ১ জানুয়ারি ২০১৬) ছিলেন একজন মুক্তিযোদ্ধা, বাংলাদেশের একজন রাজনীতিবিদ ও আইনজ্ঞ ব্যক্তি, সাবেক দায়িত্বপ্রাপ্ত মন্ত্রী, সাবেক রাষ্ট্রদূত ও খুলনা সিটি কর্পোরেশনের প্রথম মেয়র। তিনি বাংলাদেশ জাতীয়তাবাদী দল বিএনপি'র প্রতিষ্ঠাতা সদস্য ও কেন্দ্রীয় কমিটির আন্তর্জাতিক বিষয়ক সম্পাদক ছিলেন।

প্রাথমিক জীবন
শেখ তৈয়েবুর রহমান ১৯৩৬ সালের ২১ অক্টোবর বাগেরহাট সদরের কররী গ্রামে জন্মগ্রহণ করেন। তার পিতার নাম শেখ মতিউর রহমান ও মাতার নাম সাহিদা খাতুন। তিনি বাগেরহাট জেলা সদরের মধুদিয়া ইচ্ছাময়ী উচ্চ বিদ্যালয় থেকে ম্যাট্রিক পাশ, বাগেরহাট পি.সি. কলেজ থেকে বি.এ. ডিগ্রি লাভ করেন। পরে ঢাকা বিশ্ববিদ্যালয় থেকে ১৯৬৩ সালে এল.এল.বি. ডিগ্রি অর্জন করেন।

কর্ম জীবন
১৯৫৮ সাল থেকে তিনি নিজ গ্রামের মধুদিয়া ইচ্ছাময়ী মাধ্যমিক বিদ্যালয়ে দুই বছর বিনা বেতনে শিক্ষকতা করেন। ১৯৬৪ সাল থেকে উক্ত বিদ্যালয়ের কখনও সম্পাদক, সহ-সভাপতি ছিলেন। পরে সভাপতি হন এবং আমৃত্যু পদে অধিষ্ঠিত ছিলেন।

১৯৬৩ সালে তিনি খুলনা জেলা আইনজীবী সমিতিতে যোগদান করেন। ১৯৭৮ সালে তিনি খুলনা জেলা আইনজীবী সমিতির সেক্রেটারি জেনারেল নির্বাচিত হন। একই বছর তিনি গ্রামীণ কৃষকের উন্নতির জন্য কররী কৃষি ও মৎস্যজীবী সমবায় সমিতি গঠন করেন এবং এই সমিতির তিনি প্রতিষ্ঠাতা চেয়ারম্যান ছিলেন। ১৯৭৯ সালে তিনি সুপ্রিম কোর্টে আইনজীবী সমিতিতে যোগদান করেন। ১৯৮৮ সালে তিনি খুলনা জেলা আইনজীবী সমিতির সভাপতি নির্বাচিত হন।

তিনি বাংলাদেশের প্রতিনিধি হিসেবে ১৯৭৯ সালে জাতিসংঘ সাধারণ পরিষদের ৩৪তম অধিবেশনে যোগদান করেন। ১৯৮০ সালে তিনি বাংলাদেশ সরকারের রাষ্ট্রদূত হিসেবে সেনেগাল ও তৎসহ মালি, মৌরতানিয়া, আইভরিকোষ্ট, সিয়েরালিয়ন, গিনি কোনাক্রী এবং গাম্বিয়ার অতিরিক্ত দায়িত্ব পালন করেন। রাষ্ট্রদূত থাকাকালীন তিন বছর কূটনৈতিক কর্মকাণ্ড পরিচালনার জন্য সেনেগালের রাষ্ট্রপতি কর্তৃক স্বীকৃতি স্বরূপ স্বর্ণপদকে ভূষিত হন। তিনি বহু আন্তর্জাতিক সম্মেলনে রাষ্ট্রদূত ও মেয়র হিসেবে যোগদান করেন।

রাজনৈতিক জীবন
শেখ তৈয়েবুর রহমান ১৯৬৫ সালে ন্যাপের রাজনীতির সাথে যুক্ত হন এবং খুলনা জেলার সভাপতি ছিলেন। ১৯৭১ সালে স্বাধীনতা যুদ্ধ চলাকালীন তিনি মুক্তিযোদ্ধাদের সংগঠক হিসেবে কাজ করেন। বাংলাদেশ জাতীয়তাবাদী দল গঠনের পূর্ব মুহূর্ত পর্যন্ত তিনি খুলনা জেলা ন্যাশনাল আওয়ামী পার্টির সভাপতি ছিলেন। রাষ্ট্রপতি জিয়াউর রহমানের রাষ্ট্রপতি নির্বাচনের পূর্বে তিনি সংগঠিত ফ্রন্টের চেয়ারম্যান ছিলেন।

তিনি টানা তিনবার খুলনা সিটি করপোরেশনের মেয়র হিসেবে (১৭ বছর ১০ মাস) দায়িত্ব পালন করেন। ১৯৯১ সালের ২২শে মে খুলনা সিটি কর্পোরেশনের মেয়র হিসেবে দায়িত্বভার গ্রহণ করেন এবং ২ বছর ৭ মাস দায়িত্ব পালন করেন। পুনরায় তিনি সরাসরি ভোটে খুলনা সিটি কর্পোরেশনের প্রথম মেয়র নির্বাচিত হন এবং ১০ মার্চ ১৯৯৪ সালে তারিখে দায়িত্ব গ্রহণ করেন। পরবর্তীতে ২০০২ সালের ২৫ এপ্রিল খুলনা সিটি কর্পোরেশন নির্বাচনে মেয়র পদে প্রতিদ্বন্দ্বিতা করেন এবং পুনরায় মেয়র নির্বাচিত হন। ৫ মে ২০০২ তারিখে তিনি তৃতীয়বারের মত খুলনা সিটি কর্পোরেশনের মেয়র হিসেবে দায়িত্ব গ্রহণ করেন।

ব্যক্তিগত জীবন 
শেখ তৈয়বুর রহমান লায়লা রহমানের সাথে বিবাহবন্ধনে আবদ্ধ হন এবং তাদের তিন মেয়ে এবং এক ছেলে হয়।

মৃত্যু 
শেখ তৈয়বুর রহমান ২০১৬ সালের ১ জানুয়ারি ব্রেইন স্ট্রোকে আক্রান্ত হয়ে খুলনার নার্গিস মেমোরিয়াল ক্লিনিকে ভর্তি হন। সেখানে প্রায় ১০ মিনিট থাকার পর কর্তব্যরত চিকিৎসক তাকে মৃত ঘোষণা করেন।

তথ্যসূত্র

১৯৩৬-এ জন্ম
২০১৬-এ মৃত্যু
খুলনার ব্যক্তি
খুলনা সিটি কর্পোরেশনের মেয়র
বাংলাদেশ জাতীয়তাবাদী দলের রাজনীতিবিদ
খুলনা জেলার রাজনীতিবিদ
বাংলাদেশী রাজনীতিবিদ
২০১৫-এ মৃত্যু
মুজাফফর শাহ কাদেরী

সৈয়দ মুজাফফর হোসাইন শাহ কাদেরী একজন পাকিস্তানি সুন্নি ইসলামী পণ্ডিত এবং সুফি সাধক নোবাত আলী শাহ কাদেরীর পুত্র। তিনি জামে মসজিদ হাবিবিয়ার শুক্রবারের খতীব, জযবা ওয়েলফেয়ার ট্রাস্টের চেয়ারম্যান এবং আহলে সুন্নাত ওয়াল জামাতের নেতা।

বেরলভী আন্দোলন 
শাহ বেরলভী আন্দোলনকে সমর্থন করেন এবং বেরলভী পণ্ডিতদের সাথে বিভিন্ন বিষয় উত্থাপন করেন। তিনি দাবি করেন যে, আন্দোলনটি আসলে ভারতীয় উপমহাদেশের সুন্নি সংখ্যাগরিষ্ঠদের দেওয়া একটি নাম যারা আহমদ রেজা খানের শিক্ষাকে মেনে চলে। তিনি নিয়মিত ভিডিও এবং অডিও বক্তৃতা প্রদান করেন।

এসআইসি নেতা মেহবুবের মৃত্যুর বিরুদ্ধে প্রতিবাদ 
তিনি এবং অন্যান্য সুন্নি নেতারা সরকারকে রেঞ্জার্স হেফাজতে মেহবুবের মৃত্যুর তদন্ত করতে বলেছিলেন।

তথ্যসূত্র 

পাকিস্তানে ইসলাম
জন্মের বছর অনুপস্থিত (জীবিত ব্যক্তি)
পাকিস্তানি সুন্নি মুসলিম পণ্ডিত
জীবিত ব্যক্তি
শান্তিময় গঙ্গোপাধ্যায়

শান্তিময় গঙ্গোপাধ্যায়  বা শান্তিময় গাঙ্গুলি ( ১৯১৫  — ১০ অক্টোবর ১৯৯৭) ছিলেন ভারতের স্বাধীনতা আন্দোলনের এক বিপ্লবী,  সুভাষচন্দ্র বসুর সহকর্মী ও তার ঐতিহাসিক মহানিস্ক্রম্মণের পরিকল্পনাকার ও সঙ্গী।

সংক্ষিপ্ত জীবনী

শান্তিময় গাঙ্গুলির জন্ম ব্রিটিশ ভারতের অধুনা বাংলাদেশের নারায়ণগঞ্জে শীতলক্ষার তামাকপট্টি মহল্লায়। পিতা বিমলা মোহন গাঙ্গুলি। শান্তিময়ের পড়াশোনা নারায়ণগঞ্জ হাই স্কুলে। স্কুলে তিনি ছাত্র নেতা ছিলেন।  ছাত্রাবস্থাতেই তিনি বেঙ্গল ভলান্টিয়ার্সের সদস্য হন এবং বৈপ্লবিক কর্মকাণ্ডে যুক্ত হয়ে বহুবার কারাবরণ করেন। নেতাজীর সিক্রেট সার্ভিসের গুরুত্বপূর্ণ দায়িত্বে থেকে পেশোয়ার ও কাবুল থেকে ভারতের স্বাধীনতা সংগ্রামকে নতুন পর্যায়ে সংগঠিত করেন। ১৯৪২ খ্রিস্টাব্দে তিনি, সত্যরঞ্জন বকসি যতীশ গুহ সহ বেঙ্গল ভলান্টিয়ার্সের সাহসী ও একনিষ্ঠ কর্মীদের ব্রিটিশ পুলিশ গ্রেফতার করে   এবং সামরিক বাহিনীর হেফাজতে ব্রিটিশ শাসকের অকথ্য অত্যাচার সহ্য করতে হয়। পরে দীর্ঘদিন সুভাষচন্দ্রের ফরওয়ার্ড ব্লকের নেতৃত্বে ছিলেন তিনি। পরবর্তীকালে রাজনীতি থেকে অবসর নেন। স্বাধীনতা লাভের পর কর্মজীবনে তিনি 'ক্যালকাটা ফ্যান ওয়ার্কস'-এর ডিরেক্টর হিসাবে কাজ করেছেন। 
জীবনের শেষ দিন পর্যন্ত তিনি নেতাজি রিসার্চ ব্যুরো এবং বিপ্লবী নিকেতন ও চক্ষু চিকিৎসালয়ের সাথে যুক্ত ছিলেন।

১৯৯৭ খ্রিস্টাব্দের ১০ই অক্টোবর তিনি কলকাতায় প্রয়াত হন।

তথ্যসূত্র 

১৯১৫-এ জন্ম
১৯৯৭-এ মৃত্যু
নারায়ণগঞ্জ জেলার ব্যক্তি
ভারতের স্বাধীনতা আন্দোলন
বাংলাদেশী বিপ্লবী
বাঙালি বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
রাধিকাপুর রেলওয়ে স্টেশন

রাধিকাপুর রেলওয়ে স্টেশন ভারতের পশ্চিমবঙ্গের , উত্তর দিনাজপুর জেলার রাধিকাপুরের একটি স্টেশন। এটি বাংলাদেশ-ভারত সীমান্তে একটি সক্রিয় রেল ট্রানজিট সিস্টেম। এর একটি ভারত-বাংলাদেশ স্থল সীমান্ত চেকপয়েন্ট এবং পণ্য পরিবহনের জন্য একটি স্থল শুল্ক স্টেশন রয়েছে।

ইতিহাস 
১৯৮৯ সালে আসাম বিহার রাজ্য রেলপথটি পার্বতীপুর, বর্তমানে বাংলাদেশ থেকে কাটিহার পর্যন্ত মিটার-গেজ রেলপথটি প্রসারিত করে। ১৯৪৮-১৯৫০ সালে, আসাম রেল লিঙ্ক প্রকল্পের অংশ হিসাবে, ফকিরাগ্রাম - কিশানগঞ্জ সেক্টরটি উত্তর পূর্ব রেল নেটওয়ার্কের সাথে বারসইতে সংযুক্ত ছিল। ১৯৬০ দশকের শুরুর দিকে  ব্রড-গেজ রেলপথ রূপান্তরিত হতে শুরু করে।  ২০০৬ সালে বারসোই-রাধিকাপুর সেক্টরটি ব্রডগেজে রূপান্তর করা হয়।

তথ্যসূত্র

বহিঃ 

 রাধিকাপুরে ট্রেন
কাটিহার রেলওয়ে বিভাগ
উইকিউপাত্তে স্থানাঙ্ক আছে
ভারতের রেলওয়ে স্টেশন
উত্তর দিনাজপুর জেলার রেলওয়ে স্টেশন
প্রতীক সেন

প্রতীক সেন(জন্ম ৬ মে, ১৯৮৬) একজন ভারতীয় অভিনেতা।তিনি ভারতীয় বাংলা চলচ্চিত্র ও টেলিভিশন জগতের এক অত্যন্ত জনপ্রিয় মুখ। টেলিভিশন জগতে তিনি খোকাবাবু (টেলিভিশন ধারাবাহিক) (২০১৬) ও মোহর (টেলিভিশন ধারাবাহিক) (২০১৯) এবং উড়ান (টেলিভিশন মেগা)_চলতি_(২০২৪) এর জন্য পরিচিত।

তিনি সেরা অভিনেতা হিসেবে একাধিক সম্মাননা প্রাপ্ত।তিনি  একজন প্রতিভাবান গায়ক এবং ক্রীড়াবিদ হিসাবেও পরিচিত ।তিনি বক্সিংয়ে একজন স্বর্ণপদক জয়ী।কিন্ত  নিজের ক্যারিয়ার হিসেবে অভিনয়কে বেছে নিয়েছিলেন। তাঁর সিনেমা এবং টেলিভিশন ধারাবাহিকে নিজের স্টান্ট তিনি নিজে করেন। তিনি তার কণ্ঠের জন্যও পরিচিত। তিনি কাছছু, বিবি এন্ড টুইংয়ের দুটি প্রধান গান গেয়েছেন। এছাড়াও তিনি কবিতা লেখেন।

ব্যক্তিগত জীবন 

তিনি ঝাড়খণ্ডের দেওঘরে প্রতাপ সেন এবং অনুরাধা সেনে ঘরে জন্মগ্রহণ করেন। তিনি বিজলীবরণ সেনের নাতি (বাংলা চলচ্চিত্র মানিকের পরিচালক)। তিনি দেবকি কুমার বসু (বাংলা চলচ্চিত্র সীতার পরিচালক)তার জাঠতুতো দাদু এবং অমর দত্ত (বাংলা চলচ্চিত্র" সুভাষচন্দ্র "এর অভিনেতা)তার আরেক এক দাদু।  তাঁর এক ভাই তীর্থঙ্কর সেন।

জীবনের প্রথমার্ধ 

তিনি মাঝে দক্ষিণ পূর্ব রেলওয়েতে কাজ করেছেন। তিনি বক্সিং অনুশীলন করতেন। তিনি ভার উত্তোলন বিভাগে ৩ বার রাজ্য স্তরের বক্সিং চ্যাম্পিয়ন ছিলেন। অভিনেতা হয়ে ক্যারিয়ার গড়ার জন্য তিনি চাকরি ছেড়ে দেন।

পেশা 

তিনি ২০০৯ সালে হরনাথ চক্রবর্তীর চলচ্চিত্র আমার বডিগার্ড দিয়ে ফিল্মি ক্যারিয়ার শুরু করেছিলেন।এই ছবিতে তার আত্মপ্রকাশের কথা ছিল। তবে মুক্তির বিলম্বের কারণে এটি ২০১৩ সালে মুক্তি পায়।মাঝে তিনি বেশ কয়েকটি ছবিতে অভিনয় করেছেন। ২০০৯ সালে তার প্রথম মুক্তি পাওয়া সিনেমা প্রেমবন্ধন। তিনি বেশ কয়েকটি বাংলা সিনেমা পাসপোর্ট, ক্ল্যাপস্টিক, ওম শান্তি, ভালবাসার বাড়ি ইত্যাদিতে হাজির হয়েছিলেন। তার সর্বশেষ চলচ্চিত্র অতিথি সুপারহিট ছিল।তিনি ২০১৬ সালে স্টার জলসার ধারাবাহিক খোকাবাবুতে নাম ভূমিকায় অভিনয় করেন। তিনি বর্তমানে স্টার জলসার ধারাবাহিক মোহর এ কাজ করছেন।

চলচ্চিত্রের তালিকা 

২০০৯ - প্রেম বন্ধন
২০১২ - ওম শান্তি
২০১২ - পাসপোর্ট
২০১৩- আমার বডিগার্ড
২০১৫ - সোহরা ব্রিজ
২০১৬- ক্ল্যাপস্টিক
২০১৭ - চল কুন্তল
২০১৮- ভালবাসার বাড়ি
২০১৯ - অতিথি

টেলিভিশন 

 খোকাবাবু (খোকাবাবু বা রঘুনাথ মুখার্জি হিসেবে) (২০১৬) স্টার জলসায়
 মোহর (শঙ্খদীপ রায়চৌধুরী হিসেবে) (২০১৯)স্টার জলসায়
 উড়ান (২০২৪) চলতি স্টার জলসায় ‹⟨

পুরস্কার 
২০১৭ ,২০১৮ সালে খোকাবাবুর জন্য "স্টার জলসা পরিবার সেরা বর"পুরস্কার পেয়েছেন।

তথ্যসূত্র

বহিঃসংযোগ 

 
 

জীবিত ব্যক্তি
১৯৮৬-এ জন্ম
বাঙালি হিন্দু
ভারতীয় টেলিভিশন অভিনেতা
কলকাতার অভিনেতা
পশ্চিমবঙ্গের অভিনেতা
সরসোটা অবজারভার

সরসোটা অবজারভার  হ'ল দ্য অবজার্ভার গ্রুপ কর্তৃক প্রকাশিত বারোটি সম্প্রদায় ও ব্যবসায়িক প্রকাশনার একটি, যা ১৯৯৫ সালে প্রতিষ্ঠিত হয়েছিল, এবং যার সদর দপ্তর ফ্লোরিডার সরসোটায় অবস্থিত। ২০০৪ সালে প্রতিষ্ঠিত হয় সাপ্তাহিক হিসাবে, শহরতলী লক্ষ্য করে। স্থানীয় সংবাদপত্রের পরিবারে যোগ দেয় ২০১২ সালে এর নাম অবজারভার মিডিয়া গ্রুপে পরিণত হয়।

২০১৯ সালের হিসাবে, সরসোটা অবজারভারের  সঞ্চালন ২৪,১৭৫ এবং সাপ্তাহিক বিতরণ করা হয় বৃহস্পতিবার।

তথ্যসূত্র

বহিঃসংযোগ 
 

মার্কিন যুক্তরাষ্ট্রের সাপ্তাহিক সংবাদপত্র
২০০৪-এ প্রতিষ্ঠিত প্রকাশনা
ফ্লোরিডার সংবাদপত্র
২০০৪-এ ফ্লোরিডায় প্রতিষ্ঠিত
২০০৪-এ প্রতিষ্ঠিত সংবাদপত্র
আজমান

আজমান () হচ্ছে সংযুক্ত আরব আমিরাতের অধীনস্থ আজমান আমিরাতের রাজধানী। এটি দুবাই, আবুধাবি, শারজাহ এবং আল আইনের পর সংযুক্ত আরব আমিরাতের পঞ্চম বৃহত্তম শহর, যা পারস্য উপসাগর বরাবর অবস্থিত। এটি সংযুক্ত আরব আমিরাতের ক্ষুদ্রতম আমিরাত এবং শারজাহের দ্বারা আবদ্ধ।

শিক্ষা 
আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।

২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।

যোগাযোগ ব্যবস্থা 

আজমানের প্রাকৃতিক বন্দরটি একটি প্রাকৃতিক খাঁড়িতে অবস্থিত যেটি শহরের ভেতরে প্রবেশ করেছে। আজমান আরবের ভারী শিল্পের জন্য বিশেষভাবে পরিচিত; এখানে বিশ্বের অন্যতম বৃহত্তম জাহাজ উত্পাদনকারী সংস্থার অবস্থান রয়েছে।

আজমানের বাসিন্দারা শারজাহ আন্তর্জাতিক বিমানবন্দরটি বিমানপথে যাতায়াতের ক্ষেত্রে ব্যবহার করতে পারেন, যা মাত্র কয়েক কিলোমিটার দূরে অবস্থিত।

পর্যটন 

আল জোরাহ্ সংরক্ষিত এলাকা আজমানের মূল পর্যটন আকর্ষণ, যা এক মিলিয়ন বর্গমিটার ব্যাপী বিস্তৃত এবং পাখির স্বর্গরাজ্য।

তথ্যসূত্র

বহিঃসংযোগ 
 গলফ মেডিক্যাল ইউনিভার্সিটি – সরকারি ওয়েবসাইট।
 আজমান পর্যটন বিভাগ – সরকারি ওয়েবসাইট।

 
সংযুক্ত আরব আমিরাতের শহর
ভার্জিনিয়া লইয়ার্স উইকলি

ভার্জিনিয়া লইয়ার্স উইকলি  হ'ল মার্কিন যুক্তরাষ্ট্রের ভার্জিনিয়ার রিচমন্ডে প্রকাশিত একটি সংবাদপত্র। 

এটি ভার্জিনিয়ার রাজ্য এবং ফেডারেল আদালতের মতামত রিপোর্ট করে। এটি আইনী সংবাদ এবং কমনওয়েলথের আইনজীবীদের দ্বারা সরবরাহিত রায় এবং নিষ্পত্তি রিপোর্টও প্রকাশ করে।

কাগজটি সোমবার, বছরে ৫২ সপ্তাহে প্রকাশিত হয়।

ইতিহাস 
ভার্জিনিয়া লইয়ার্স উইকলি লইয়ার্স উইকলি ইনক দ্বারা তৈরি এবং প্রথম প্রকাশিত হয়েছিল;  এটি ১৯৮৬ সালের ৯ ই জুন প্রকাশনা শুরু করে। কাগজটি ১৯৯৬ সালে একটি সহযোগী ওয়েবসাইট, www.valawyersweekly.com শুরু করেছিল।

২০০৪ সালে, মিনিয়াপোলিস- ভিত্তিক ডোলান মিডিয়া, ইনক ( এনওয়াইএসই:ডিএম) কাগজটি কিনে নেয়।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

মার্কিন যুক্তরাষ্ট্রের সাপ্তাহিক সংবাদপত্র
ভার্জিনিয়ার সংবাদপত্র
১৯৮৬-এ প্রতিষ্ঠিত সংবাদপত্র
১৯৮৬-এ ভার্জিনিয়ায় প্রতিষ্ঠিত
আইনি সংবাদপত্র
লা ভোজ হিস্পানা দে ভার্জিনিয়া

লা ভোজ হিস্পানা দে ভার্জিনিয়া  মার্কিন যুক্তরাষ্ট্রের ভার্জিনিয়ার একমাত্র স্পেনদেশীয় ম্যাগাজিন বা সাময়িকী এবং ২০০৫ সালে গভর্নর মার্ক ওয়ার্নারের দ্বারা "রাজ্যের সেরা ল্যাটিনো প্রকাশনা" হিসাবে স্বীকৃতি লাভ করেছে। বিভিন্ন আগ্রহের বিষয়গুলি মধ্যে ইংরেজি এবং স্পেনীয় উভয় ক্ষেত্রের সাংস্কৃতিক, শিল্পকলা ও সংগীত থেকে শুরু করে সম্প্রদায়ের খবরাখবর। ম্যাগাজিনটির সদর দফতর ভার্জিনিয়ার রিচমন্ডে  এবং মাসিক আকারে প্রকাশিত হয়।

তথ্যসূত্র

বহিঃসংযোগ 
 অফিসিয়াল ওয়েবসাইট

মার্কিন যুক্তরাষ্ট্রের মাসিক ম্যাগাজিন
স্পেনীয় ভাষার ম্যাগাজিন
ভার্জিনিয়ার ম্যাগাজিন
টুবনশিয়া (সংবাদপত্র)

দে টুয়েনচে কুরান্ট টুবনশিয়া, সাধারণভাবে টুবনশিয়া হিসাবে পরিচিত, একটি ওলন্দাজ দৈনিক সংবাদপত্র, যা ডিপিজি মিডিয়ার মালিকানাধীন। ২০১৬ সালে টুয়েন্টে এবং রেগে উপত্যকা অঞ্চলে এর প্রচলন ছিল ৯১,৩১৩ অনুলিপি। এর সদর দফতর এনচেডে।

তথ্যসূত্র 

ওলন্দাজ ভাষার সংবাদপত্র
নেদারল্যান্ডসের দৈনিক সংবাদপত্র
রাক্ষুসী (চলচ্চিত্র)

রাক্ষসী চিত্রনায়িকা রোজিনা এবং চিত্রনায়ক ফেরদৌস অভিনীত ২০০৫-এর একটি বাংলাদেশী চলচ্চিত্র। বাংলাদেশের জাতীয় কবি কাজী নজরুল ইসলামের একটি ছোট গল্প 'রাক্ষুসী' অবলম্বনে নির্মাণ করা হয় এটি। এটি জাতীয় কবির লেখার দ্বিতীয় চলচ্চিত্রায়ন। এর চিত্রনাট্যকারআহমদ জামান চৌধুরী। ছবিটি পরিচালনা করেছেন মতিন রহমান। আর প্রযোজনায় রয়েছেন ফরিদুর রেজা সাগর এবং ইবনে হাসান খান। ছবিতে নাম ভূমিকায় অভিনয় করেছেন রোজিনা এবং তার স্বামীর ভূমিকায় রয়েছে ফেরদৌস। এছাড়াও চলচ্চিত্রের এক বিশেষ চরিত্র কুন্তির ভূমিকায় রয়েছে চিত্রনায়িকা পূর্ণিমা। এছাড়াও দিলারা জামান, রহমত আলী, সাইদ আখতার আলী, খালেদ আনোয়ার, লুৎফর রহমান জর্জ সহ অনেকেই রয়েছেন।

কাহিনীসংক্ষেপ 
বিন্দি হলেন একনিষ্ঠ স্ত্রী, যার স্বামী ভোলা তাকে নিয়ে সর্বদা  গর্ববোধ করেন। একদা ভোলা তার ছোট শালীকা কুন্তির প্রেমে পড়ে যায় আর তার সাথে নেতিবাচক আচরণ করে, যার ফলে বিন্দি খুবই কষ্ট পায় এবং প্রতিহিংসাপূর্বক নিজেই নিজের স্বামীকে হত্যা করে কারাগারে যায়।  এলাকায় রাতারাতি এ খবর ছড়িয়ে যায়, আর এলাকার লোকজন সকলে বিন্দিকে খারাপ নারী হিসেবে মনে করে। কিন্তু কেউ তার যন্ত্রণা বুঝতে পারে না, আর সে যখন কারাসাজা শেষ করে বাড়ি ফিরে আসে তখন এলাকা
বাসী তাকে "রাক্ষুশী" (দানবী) বলে হেয় করা শুরু করে।

শ্রেষ্ঠাংশে
রোজিনা - বিন্দি

ফেরদৌস- ভোলা

পূর্ণিমা -কুন্তি

দিলারা জামান-

মতিন রহমান

রহমত আলী

সায়েদ আখতার আলী

খালেদ আনোয়ার

লুৎফর রহমান জর্জ

মকবুল হোসাইন

আব্দুল করিম

শামসুদ্দীন টগর

তথ্যসূত্র

বহিঃসংযোগ

 

২০০৬-এর চলচ্চিত্র
২০০৬-এর নাট্য চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
মতিন রহমান পরিচালিত চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র